CELEX: 32010R0464
Language: lv
Date: 2010-05-27 00:00:00
Title: Komisijas Regula (ES) Nr. 464/2010 ( 2010. gada 27. maijs ), ar ko 2010. kvotas gadam izsludina konkursu par ievedmuitas nodokļa samazinājumu trešo valstu izcelsmes sorgo importam Spānijā

28.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 129/62
            
         KOMISIJAS REGULA (ES) Nr. 464/2010
   (2010. gada 27. maijs),
   ar ko 2010. kvotas gadam izsludina konkursu par ievedmuitas nodokļa samazinājumu trešo valstu izcelsmes sorgo importam Spānijā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu saistībā ar tās 4. pantu,
   tā kā:
   
               (1)
            
            
               Ievērojot Kopienas starptautiskās saistības daudzpusējo tirdzniecības sarunu Urugvajas kārtas satvarā (2), Kopiena ir apņēmusies Spānijā importēt noteiktu daudzumu sorgo.
            
         
               (2)
            
            
               II nodaļā Komisijas 2008. gada 18. decembra Regulā (EK) Nr. 1296/2008, kas apstiprina noteikumus, ar kādiem var iesniegt pieteikumus par tarifa kvotām kukurūzas un sorgo importam Spānijā un kukurūzas importam Portugālē (3), noteikti īpaši ievedmuitas nodokļa samazinājuma piemērošanas noteikumi, lai nodrošinātu, ka minētās regulas 1. panta 1. un 2. punktā paredzētie daudzumi tiek faktiski importēti.
            
         
               (3)
            
            
               Ņemot vērā tirgus apstākļus Spānijā 2010. gadā, ir vēlams izsludināt konkursu par sorgo ievedmuitas nodokļa samazinājumu, lai pilnībā izmantotu importa kvotu.
            
         
               (4)
            
            
               Ar Komisijas Regulu (EK) Nr. 675/2009 (4) uzsāka konkursa procedūru par ievedmuitas nodokļa samazinājumu trešo valstu izcelsmes sorgo importam Spānijā līdz 2009. gada 17. decembrim. Ar Komisijas (ES) Regulu Nr. 1292/2009 (5) šā konkursa termiņš tika pagarināts līdz 2010. gada 27. maijam. Tādēļ Regula (EK) Nr. 675/2009 ir jāatceļ.
            
         
               (5)
            
            
               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
            
         IR PIEŅĒMUSI ŠO REGULU.
   1. pants
   1.   Ar šo izsludina konkursu par Regulas (EK) Nr. 1234/2007 136. pantā minētā nodokļa samazinājumu attiecībā uz Spānijā importējamo sorgo.
   2.   Piemēro Regulas (EK) Nr. 1296/2008 noteikumus.
   2. pants
   Konkurss attiecas uz laika posmu līdz 2010. gada 16. decembrim. Konkursa laikā tiek organizētas vairākas konkursa kārtas, kurām piedāvājumu iesniegšanas datumi noteikti konkursa paziņojumā.
   3. pants
   Saskaņā ar konkursu izdotās importa licences ir derīgas piecdesmit dienas no to izdošanas dienas Regulas (EK) Nr. 1296/2008 11. panta 4. punkta nozīmē.
   4. pants
   Ar šo atceļ Regulu (EK) Nr. 675/2009.
   5. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2010. gada 1. jūnija.
   Tā zaudē spēku 2010. gada 16. decembrī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 27. maijā
      
         
            Komisijas vārdā, priekšsēdētāja vārdā –
         
            Komisijas loceklis
         
         Dacian CIOLOŞ
      
   
   
      (1)  OV L 299, 16.11.2007., 1. lpp.
   
      (2)  OV L 336, 23.12.1994., 22. lpp.
   
      (3)  OV L 340, 19.12.2008., 57. lpp.
   
      (4)  OV L 196, 28.7.2009., 5. lpp.
   
      (5)  OV L 347, 24.12.2009., 22. lpp.